વાંકાનેરના લુણસર ગામના રહેવાસી નિર્મલાબેન માનસેતા હાલ 60 વર્ષની વયે પહોંચ્યા છે જેઓએ જીલ્લા કક્ષાની તરણ સ્પર્ધામાં ઉત્સાહભેર ભાગ લીધો હતો આટલી વયે ખાલી સ્પર્ધામાં ભાગ લેવાનું મન બનાવવું તે જ મોટો વિક્રમ બની રહે છે જોકે આ વૃદ્ધા માત્ર ભાગ લઈને સંતોષ માનવાને બદલે જીતવા માટે પણ મનોબળ મજબુત રાખ્યું હતું અને આ વયે તેઓએ સ્પર્ધામાં ભાગ લઈને પ્રથમ ક્રમ હાંસલ કર્યો છે અને માત્ર એક જ સ્પર્ધા નહિ પરંતુ તરણ સ્પર્ધામાં ૫૦ મીટર ફ્રી, ૫૦ મીટર બેક અને ૧૦૦ મીટર ફ્રી સ્ટાઈલ એમ ત્રણ કેટેગરીમાં પ્રથમ ક્રમ હાંસલ કર્યો છે અને હવે તેઓ રાજ્યકક્ષાએ મોરબી જીલ્લાનું પ્રતિનિધિત્વ કરીને મોરબીને ગૌરવ અપાવશે.